Tot i que no és una mesura no privativa de llibertat, quan el jutge de menors la imposa a un menor o jove i per executar-la es designa un recurs o una comunitat terapèutica que no depèn de la Direcció General d'Execució Penal a la Comunitat i de Justícia Juvenil, el coordinador de l'equip de medi obert de la zona assigna un tècnic de medi obert perquè en faci el seguiment i controli l'execució.
Els menors o joves que hi estan sotmesos resideixen en el seu domicili habitual i acudeixen a un centre, plenament integrat en la comunitat, dins d'un programa d'atenció integral durant el temps que determina la sentència per dur a terme activitats de suport, educatives, formatives, laborals i d'oci.
Les persones resten en el seu domicili o en un centre fins a un màxim de 36 hores entre la tarda o nit del divendres i la nit del diumenge, llevat del temps que hagin de dedicar, si és el cas, a les tasques socioeducatives acordades pel jutge que s'hagin de dur a terme fora del lloc de permanència.
S'aplica els caps de setmana a menors que cometen actes de vandalisme o agressions lleus i també per incompliments de les prestacions en benefici de la comunitat.
Consisteix a fer un seguiment de l'activitat del menor o jove: de la seva assistència a l'escola, al centre de formació professional o al lloc de treball, segons els casos, procurant ajudar-lo a superar els factors que van determinar la infracció comesa.
Així mateix, aquesta mesura obliga, en el seu cas, a seguir les pautes socioeducatives que assenyali l'entitat pública o el professional encarregat del seguiment, d'acord amb el programa d'intervenció elaborat a l'efecte i aprovat pel jutge.
La persona sotmesa a la mesura també està obligada a mantenir amb aquest professional les entrevistes establertes en el programa i a complir les regles de conducta imposades pel jutge, que poden ser alguna o algunes de les següents:
Si alguna d'aquestes obligacions impliqués la impossibilitat del menor de continuar convivint amb els seus pares, tutors o guardadors, el Ministeri Fiscal ha de remetre testimoni dels particulars a l'entitat pública de protecció del menor, i aquesta entitat ha de promoure les mesures de protecció adequades a les circumstàncies, d'acord amb el que disposa la Llei orgànica 1/1996, de 15 de gener, de protecció jurídica del menor.
Convivència amb una altra persona, família o grup educatiu
Intenta proporcionar al menor un ambient de socialització positiu, mitjançant la convivència, durant un període determinat pel jutge, amb una persona, o una família diferent de la seva o integrant-lo en un grup educatiu que s'ofereixi a complir la funció de la família pel que fa al desenvolupament de pautes socioafectives prosocials.
Prestacions en benefici de la comunitat
El menor o jove sotmès a aquesta mesura, que no pot imposar-se sense el seu consentiment, implica la realització de les activitats no retribuïdes que se li indiquin, d'interès social o en benefici de persones en situació de precarietat.
Preferentment, es tracta que l'activitat tingui relació amb la dels béns jurídics afectats pels fets que ha comès.
L'objectiu és que el menor comprengui, durant la seva execució, que la col·lectivitat o determinades persones han sofert de manera injustificada unes conseqüències negatives derivades de la seva conducta.
Es pretén que comprengui que va actuar de manera incorrecta, que mereix el retret formal de la societat i que la prestació de les tasques que se li exigeixen és un acte de reparació just.
La persona sotmesa a aquest mesura ha de dur a terme, sense internament ni llibertat vigilada, activitats específiques de contingut educatiu encaminades a facilitar-li el desenvolupament de la competència social.